नबीरे आला हजरत मौलाना तस्लीम रजा ने कहा कि मुस्लिम पर्सनल लॉ बोर्ड के कुछ सदस्य अयोध्या मामले को बातचीत के जरिए हल करने के लिए जोर दे रहे हैं। जब पक्ष रखना चाहिए तो कुछ नहीं बोले। उन्होंने मुस्लिम पर्सनल लॉ बोर्ड को भंग करने की मांग उठाई है। मौलाना का कहना है कि जब तक पर्सनल लॉ बोर्ड में सुन्नी बरेलवी मुसलमान नहीं होंगे मुसलमानों के अधिकार ऐसे ही छीने जाते रहेंगे। उन्होंने कहा कि अयोध्या मामले में सुप्रीम कोर्ट का फैसला हमें मंजूर होगा।